સ્વાભાવિકપણે ઇઝરાયેલ અમેરિકાના આ નિર્ણયથી ખુશ છે અને વડાપ્રધાન બેન્જામીન નેતન્યાહુએ આ નિર્ણયનું સ્વાગત કરીને તેને ‘શાંતિ તરફનું મહત્ત્વનું કદમ’ ગણાવ્યું છે. નેતન્યાહુના કહેવા અનુસાર ઇઝરાયેલ ગણરાજ્યની રાજધાની તરીકે જેરુસલેમ સામેલ ન હોય તો તે પરિસ્થિતિને સંપૂર્ણ શાંતિ ન કહી શકાય. જ્યારે જેરુસલેમના મેયર નીર બાર્કતે રાષ્ટ્રપતિ ટ્રમ્પના નિર્ણયને યોગ્ય ગણાવ્યો હતો અને કહ્યું હતું કે જેરુસલેમ અને ઇઝરાયેલ આ નિર્ણયનું સ્વાગત કરે છે.